Izjava o sprječavanju ropstva i trgovanja ljudima

Ova Izjava izrađena je u skladu s Modern Slavery Act 2015 (Zakon o modernom ropstvu iz 2015., u daljnjem tekstu “Zakon”) Parlamenta Ujedinjenog Kraljevstva, a sastavljena je u skladu s odjeljkom 54. Zakona. Opseg tržišta obuhvaćen ovom Izjavom pokriva poslovne aktivnosti KONČAR – Instituta za elektrotehniku (u daljenjem tekstu “Institut”) diljem svijeta.

KONČAR - Institut za elektrotehniku d.o.o. u potpunosti podržava ciljeve Zakona te je predan poslovanju bez prisilnog rada, ropstva i trgovanja ljudima. Institut primjenjuje politiku nulte tolerancije prema svim oblicima ropstva, prisilnog rada i trgovanja ljudima, u bilo kojem obliku, kako u svom poslovanju tako i u lancu opskrbe.

Institut prepoznaje svoju odgovornost i obvezu poštivanja ljudskih prava sukladno Općoj deklaraciji o ljudskim pravima. Svi zaposlenici Instituta obvezni su poštivati Kodeks etike u poslovanju, Politiku raznolikosti i nediskriminacije i Akcijski plan promocije raznolikosti 2022. – 2025. Instituta koji od njih zahtijeva poštivanje ljudskih prava i osobnog dostojanstva svakog pojedinca, kao i postupanje u skladu sa zakonima i važećim konvencijama.

Poslovna praksa Instituta temelji se na poštivanju svih pozitivnih praksi hrvatskog i međunarodnog zakonodavstva u svrhu zaštite temeljnih ljudskih prava (Opća deklaracija o ljudskim pravima, Deklaracija Međunarodne organizacije rada o temeljnim načelima i pravima na radu, Svjetski sporazum (Global Compact) – inicijativa Ujedinjenih naroda za uvođenje društveno odgovornoga poslovanja, Temeljna načela Ujedinjenih naroda o poslovanju i ljudskim pravima s ugrađenim općim načelima poštivanja ljudskih prava, Strategija za rodnu ravnopravnost 2020. -2025.).

Institut očekuje od svojih dobavljača i poslovnih partnera pridržavanje etičkih, zakonitih i održivih načela poslovanja te poduzimanje mjera za sprječavanje bilo kakvog oblika prisilnog rada, ropstva ili trgovanja ljudima.

Institut procjenjuje svoje dobavljače i poslovne partnere odnosno njihova poslovna načela u vezi s pitanjima modernog ropstva i trgovanja ljudima. Usklađenost dobavljača i poslovnih partnera s načelima Zakona Institut osigurava kroz korporativnu odgovornost te samoprocjene dobavljača i poslovnih partnera.

KONČAR – Institut za elektrotehniku d.o.o.

Uprava